| ***Pithecophaga jefferyi*** |
| --- |
| Erelis beždžionėdis laikomas nelaisvėje |
| Apsaugos būklė |
| Grėsmingai nykstantys  (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Vanaginiai paukščiai  *( Accipitriformes)* |
| Šeima: | Vanaginiai  *( Accipitridae)* |
| Pošeimis: | Gyvatėdžiai  *( Circaetinae)* |
| Gentis: | Ereliai beždžionėdžiai  *( Pithecophaga)* |
| Rūšis: | Erelis beždžionėdis  *( Pithecophaga jefferyi)* |

 |
| Binomas |
| ***Pithecophaga jefferyi***Ogilvie-Grant, 1897 |
| **Paplitimas** |
|  |
|      Erelių beždžionėdžių natūralus, apytikslis paplitimo arealas Filipinų salose |

**Erelis beždžionėdis**, neoficialiai vadinamas **filipinine harpija** (*Pithecophaga jefferyi*) – vanaginių (*Accipitridae*) šeimos, erelių beždžionėdžių (*Pithecophaga*) genties vienintelė rūšis, bei viena galingiausių ir stambiausių pasaulio plėšriųjų paukščių rūšių.

Taksonomija
-----------

1919 m. atlikus šio paukščio griaučių bruožų tyrimą, buvo padaryta prielaida, kad artimiausias giminaitis yra harpija (*Harpia harpyja*). Bet po 2005 m. atlikto DNR sekų tyrimo, buvo nustatyta, kad ši rūšis nepriklauso harpijų (*Harpiinae*) pošeimiui, o jos artimiausi giminaičiai yra gyvatėdžiai (*Circaetinae*), pvzd. striukauodegių gyvatėdžių (*Terathopius ecaudatus*) rūšis. Vėliau ereliai beždžionėdžiai buvo priskirti prie gyvatėdžių (*Circaetinae*) pošeimio.

Paplitimas ir buveinė
---------------------

Pietryčių Azijojos, Filipinų salų enedeminė ir sėsli rūšis. Gyvena salų brandžiuose miškuose iki 150–1800 metrų aukščio altitudėse. Dėl sengirių masinių kirtimų, tapo sparčiai nykstančia rūšimi. Daugiausiai perinčių šių paukščių aptinkama Mindanao saloje – maždaug tarp 82-233 porų, iš viso laisvėje gyvena brandaus amžiaus apie 180-500 paukščių.

Išvaizda
--------

Akys mėlynai pilkos, snapas masyvus, siauras bei melsvai pilkas, kojos gelsvos su tamsiais nagais, nugara tamsiai ruda, krūtinė ir papilvė balta.

### Kūno matmenys

Tai viena stambiausių Žemėje gyvenančių plėšriųjų paukščių rūšių, pagal dydį yra 11-i tarp gyvuojančių rūšių. Už erelius beždžionėdžius svoriu stambesni tik kondorai, tikrųjų grifų (*Gyps*) genties rūšys, tarp erelių, stambesni baltapečiai jūriniai ereliai (*Haliaeetus pelagicus*) ir harpijos (*Harpia harpyja*).

Erelių beždžionėdžių patelės stambesnės už patinėlius. Paukščių kūno ilgis 86-102 cm, skersmuo tarp išskleistų abiejų sparnų 184–202 cm, ilgoka uodega 42–45,3 cm, snapas vienas didžiausių tarp visų erelių (didesnis tik pas baltapečius jūrinius erelius) 7,4 cm, čiurna ilgiausia tarp visų erelių - 12,2–13,1 cm, kūno svoris: 4,7-8 kg.

Amžius
------

Priklausomai nuo gyvenimo sąlygų, išgyvena iki 30-60 metų. Nelaisvėje, Romos zoologijos sode vienas individas yra išgyvenęs 41 metus.

Mityba
------

Medžioja kaguaninius (*Cynocephalidae*), palminius musangus, makakas (*Macaca*), įvairius smulkesnius ir vidutinio dydžio graužikus, iš šiksnosparnių tai vaisėdžiams šikšnosparniams priskiriamas skraidančias lapes, iš stambesnių paukščių – ragasnapius (*Bucerotidae*), pelėdinius paukščius, sakalinius paukščius, iš roplių – gyvates (*Serpentes*), varanų (*Varanus*) genties rūšis. Medžioja pavieniui ir poromis, bet poromis dažniausiai medžioja beždžionių rūšis.

Pavadinimo kilmė
----------------

Po atradimo rūšis pirmą kartą buvo pavadinta ereliu beždžionėdžiu, nes iš Samaro salos Bongos vietinių gyventojų, kur ši rūšis buvo pirmą kartą atrasta, buvo teigiama, kad jis grobia tik beždžiones. Tad dėl tokių iš vietinių gyventojų pranešimų, iš graikų žodžio „pifikos" (*πίθηκος*) - reiškiančio beždžionę ir „favos" (*φάγος*), reiškiančio valgyti ir buvo sugalvotas sudurtinis *Pithecophaga* genties pavadinimas. O rūšies pavadinimas *jefferyi* buvo suteiktas pagal keliautojo Džono Vaithedo (*Johno Whitehead*) tėvo Džefrio Vaithedo (*Jeffery Whitehead*) vardą, kuris finansuodavo sūnaus ekspedicijas į tolimus kraštus.

Simbolika
---------

1995 metų liepos 4 dieną, Filipinų Prezidento Fidel Valdez Ramos įsaku, erelis beždžionėdis paskelbtas Filipinų nacionaliniu paukščiu. Už nušautą beždžioninį erelį pagal Filipinų įstatymus gresia iki 12 metų įkalinimas ir didelės kitos baudos.

Taip pat skaitykite
-------------------

* Pasaulio stambiausių plėšriųjų paukščių rūšių sąrašas
* Harpija (*Harpia harpyja*)

Šaltiniai
---------

1. ↑  „IUCN Red list - *Pithecophaga jefferyi*". Pasaulinė gamtos apsaugos organizacijos rūšių raudonasis sąrašas. Nuoroda tikrinta 2016-10-01. Straipsnis anglų k.
2. ↑  terminai.vlkk.lt / Erelis beždžionėdis Archyvuota kopija 2023-03-30 iš Wayback Machine projekto. | VLKK terminų bankas; nuoroda tikrinta: 2023.03.29.
3. ↑  web.archive.org / manilatimes.net / Philippine Eagle; By Heidi Doctolero, Pilar Saldajeno and Mary Ann Leones. Philippine biodiversity, a world’s showcase | April 29, 2007

Nuorodos
--------

* birdsoftheworld.org / Philippine Eagle (*Pithecophaga jefferyi*), *anglų k.*
* archive.org / Note on a specemen of *Pithecophaga jefferyi* Ogilvie-Grant, *anglų k.*
* web.archive.org / pnej.org / Philippine Eagle: Lost in Vanishing Forests Archyvuota kopija 2014-11-13 iš Wayback Machine projekto. *anglų k.*
* macaulaylibrary.org / Philippine Eagle - Pithecophaga jefferyi (*nuotraukos*) | *anglų k.*

Galerija
--------

Nelaisvėje laikomų erelių beždžionėdžių nuotraukos:

* 
* 
* 
* 
* 
* 

|  |  |
| --- | --- |
|  | **Vikiteka: Erelis beždžionėdis** – vaizdinė ir garsinė medžiaga  |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPaukščiai |
| --- |
|  |
| Anatomija | 

Kiaušinis • 
Pastaibis • 
Pasturgalinė liauka • 
Plunksna • 
Apdaras • 
Regėjimas • 
Skrydis • 
Snapas • 
Sparnas • 
Šėrimasis
 |
|  |
| Evoliucija | 

Paukščių kilmė • 
Archeopteriksas • 
Enantiornithes • 
Hesperornithes • 
Hibridizacija • 
Vėlyvojo kvartero priešistoriniai paukščiai • 
Fosilijos  • 
Jūriniai paukščiai • 
Vandens paukščiai • 
Išnykę paukščiai • 
Neskraidantys paukščiai • 
Šiuolaikiniai paukščiai
 |
|  |
| **Elgsena** | 

Giedojimas • 
Intelektas • 
Kolonijos • 
Migracija • 
Perėjimas (inkubacija) • 
Lizdinis parazitizmas • 
Lizdas • 
Drevė • 
Uoksas
 |
|  |
| **Paukščių būriai** | 

Audrašaukliniai • 
Čiurliniai • 
Eininiai • 
Flaminginiai • 
Gandriniai • 
Gegutiniai • 
Geniniai • 
Gerviniai • 
Hoacininiai • 
Irklakojiniai • 
Karveliniai • 
Kazuariniai • 
Kiviniai • 
Kraginiai • 
Lėliniai • 
Nandiniai • 
Nariniai • 
Naujojo pasaulio grifai • 
Papūginiai • 
Pelėdiniai • 
Peliniai • 
Pingvinai • 
Ragasnapiniai • 
Sakaliniai • 
Sėjikiniai • 
Smiltvištiniai • 
Strutiniai • 
Tinaminiai • 
Trogoniniai • 
Vanaginiai • 
Vištiniai • 
Žalvarniniai • 
Žąsiniai • 
Žakamariniai • 
Žvirbliniai • 
 |
|  |
| **Sąrašai** | 

Būriai ir šeimos • 
Paukščiai pagal didžiausią išskleistų sparnų tarpugalį • 
Pasaulio stambiausi paukščiai • 
Plėšrieji paukščiai • 
Pasaulio stambiausi plėšrieji paukščiai • 
Pasaulio smulkiausi plėšrieji paukščiai • 
Lietuvos paukščiai • 
Lietuvos žvirbliniai paukščiai • 
Lietuvos plėšrieji paukščiai • 
Lietuviškas paukščių vardynas
 |
|  |
| **Paukščiai ir žmogus** | 

Ornitologija • 
Paukščių apsauga • 
Paukščių žiedavimas • 
Paukščių kolekcijos • 
Paukščių stebėjimas • 
Paukščių maitinimas • 
Dirbtinis lizdas • 
Inkilas • 
Lesykla • 
Avikultūra • 
Lietuvos ornitologų draugija • 
Lietuvos ornitofaunistinė komisija
 |
|  |
| VIKISRITIS· Kategorija |

 |